《导引·我皇缵位》
宋代·佚名

我皇缵位，覆焘合穹旻。秘箓示灵文。齐居紫殿膺玄贶，降宝命氤氲。奉符让德事严禋。检玉陟天孙。垂鸿纪号光前古，迈八九为君。灵台偃武，书轨庆同文。奄六合居尊。圆穹锡命垂真箓，清晓降金门。升中报本禅云云。严祀事惟寅。无为致治臻清净，见反朴还淳。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。